GRADSKO VIJEĆE

GRADA NOVIGRADA - CITTANOVA

**TEMA: Prijedlog Odluke o izmjeni i dopuni Odluke o socijalnoj skrbi**

KLASA: 550-01/23-01/02

URBROJ: 2163-5-01-23-4

Novigrad- Cittanova, , listopada 2023.

Pripremila:

Maja Zornada, dipl.iur.

 **Gradonačelnik**

 Anteo Milos

Na temelju članka 17. i članka 289. Zakona o socijalnoj skrbi ( “Narodne novine”, broj 18/22 i 46/22) i članka 101. st. 1. Statuta Grada Novigrada-Cittanova (Službene novine Grada Novigrada-Cittanova br. 5/09, 3/13, 2/14, 2/17, 1/18, 2/18 – pročišćeni tekst, 2/20, 8/20-ispravak, 1/21, 6/21, 7/21-pročišćeni tekst i 2/22), Gradsko vijeće Grada Novigrada- Cittanova na sjednici održanoj ---------- 2023. godine donijelo je

**ODLUKU O IZMJENAMA I DOPUNAMA**

**O D L U K E
O SOCIJALNOJ SKRBI**

**Članak 1.**

U članku 10. Odluke o socijalnoj skrbi (Službene novine Grada Novigrada-Cittanova br. 2/2023.), u daljnjem tekstu: Odluka, između riječi „socijalni“ i „ostvaruje“ dodaje se riječ „rad“.

**Članak 2.**

Članak 16. st. 2. Odluke mijenja se i glasi: Troškovi prijevoza priznaju se za najkraću cestovnu udaljenost od mjesta prebivališta do Dnevnog centra u Puli i/ ili ispostave Dnevnog centra u Poreču i natrag, u visini od 45% naknade za korištenje privatnog automobila u službene svrhe u skladu s posebnim propisom.

**Članak 3.**

U članku 21. stavak 1. podstavak 1. Odluke ispred broja „153“ dodaje se riječ „do“, ispred broja “186“ dodaje se riječ „do“, ispred broja “219“ dodaje se riječ „do“, ispred broja “239“ dodaje se riječ „do“.

**Članak 4.**

U članku 28. Odluke dodaje se novi stavak 3. koji glasi: „Kod priznavanja prava, na korisnike iz stavka 1. ovog članka na odgovarajući se način primjenjuju odredbe članaka 20. do 27. ove Odluke“.

Dosadašnji stavci 3.,4. i 5. postaju stavci 4., 5. i 6.

**Članak 5.**

U članku 32. dodaje se stavak 2. koji glasi:

Za svako posvojeno dijete posvojitelju/posvojiteljima će se isplatiti jednokratna naknada u visini od 300,00 eura ukoliko se ispune ovi uvjeti:

- jedan od roditelja u trenutku posvojenja djeteta ima prebivalište na području Grada Novigrada - Cittanova

- u trenutku podnošenja zahtjeva dijete ima prebivalište na području Grada Novigrada –

 Cittanova.

- ukoliko je zahtjev za ostvarivanje tog prava podnesen u roku od 6 mjeseci od posvojenja.

**Članak 6.**

U članku 35. st.1. podstavak 1. Odluke riječ „centra“ zamjenjuje se riječju „zavoda“.

**Članak 7.**

U članku 37. st. 3. mijenja se i glasi: Grad će snositi troškove pogreba korisnika pomoći koji su prava iz ove Odluke ostvarili na temelju socijalnog kriterija i uvjeta prihoda, na zahtjev pravne ili fizičke osobe koja je podmirila troškove pogreba uz predočenje računa.

Dosadašnji članak 37. st. 4. briše se.

Dosadašnji stavci 5. i 6. postaju stavci 4. i 5.

**Članak 8.**

U članku 39. st.3. Odluke broj „330“ zamjenjuje se brojem „335“.

Članak 39. stavak 4. Odluke mijenja se i glasi: „Zahtjev iz stavka 2. i 3. ovog članka podnosi se najkasnije 15.11. za tekuću godinu.

U članku 39. Odluke dodaje se novi stavak 8. koji glasi: „ Zahtjevu se prilaže dokaz o plaćanju godišnje police zdravstvenog osiguranja.“

 U članku 39. Odluke dodaje se novi stavak 9. koji glasi: „Povodom zahtjeva iz stavka 5. ovog članka ne donosi se rješenje“

**Članak 9.**

Ova Odluka stupa na snagu osmog dana od dana objave u Službenim novinama Grada Novigrada – Cittanova.

KLASA: 550-01/23-01/02

URBROJ: 2163-5-02-23-5

Novigrad-Cittanova, \_\_\_\_\_\_\_\_\_\_\_\_ 2023. godine

GRADSKO VIJEĆE GRADA NOVIGRADA – CITTANOVA

PREDSJEDNICA GRADSKOG VIJEĆA

 Dijana Lipovac Matić, v.r

**OBRAZLOŽENJE**

**RAZLOZI DONOŠENJA AKTA**

Gradsko vijeće Grada Novigrada-Cittanova na sjednici 22. ožujka 2023.godine donijelo je važeću Odluku o socijalnoj skrbi (Službene novine Grada Novigrada-Cittanova br. 2/23), a koja je stupila na snagu 30. ožujka 2023.godine

Navedena Odluka o socijalnoj skrbi donesena je radi potrebe usklađenja sa Zakonom o socijalnoj skrbi te su osigurani novi oblici pomoći građanima, povećanje cenzusa prihoda na osnovi kojih se izračunava iznos pojedinih prava iz Odluke, propisana su povećanja visine pomoći te su pojedina prava iz Odluke proširena na nove korisnike.

 Ovim izmjenama Odluke postojeće pravo na podmirenje troškova pogreba korisnika pomoći koji su prava iz Odluke o socijalnoj skrbi ostvarili na temelju socijalnog kriterija proširuje se i na korisnike koji su prava ostvarili i prema uvjetu prihoda.

Nadalje, predlaže se da se posvojiteljima djece pod jednakim uvjetima kao i roditeljima novorođene djece osigura jednokratna naknada u visini od 300 eura po djetetu u znak pomoći i potpore.

Osim navedenog, potrebno je učiniti određena jezična i nomotehnička usklađenja odredbi radi poboljšanja Odluke i uočenih dvojbi kroz višemjesečnu primijenu iste.

**PRAVNI AKTI**

Temelj za donošenje ove Odluke je članak 17. i članak 289. Zakona o socijalnoj skrbi ( “Narodne novine”, broj 18/22 i 46/22) i članak 101 . Statuta Grada Novigrada (“Službene novine Grada Novigrada- Cittanova”, broj br. 5/09., 3/13., 2/14. 2/17. 1/18., 2/20., 1/21., 6/21., 7/21.- pročišćeni tekst, 3/22).

**UTJECAJ NA PRORAČUN**

Za provedbu ove Odluke osigurana su sredstva u Proračunu Grada Novigrada- Cittanova.